बिहार के चुनाव परिणाम देश के लिए दिशा निर्धारक प्रतीत होते हैं. लगता है जातीय समीकरणों की बरसों से चली आ रही चुनावी राजनीती के लिए यह एक चेतावनी भरी चुनौती है. यह चुनौती बिहार कि जनता ने दी है और सभी राजनीतिक दलों के नेताओं को अपनी अपनी अपनी रीति नीति पर अब नए सिरे से विचार करने की आवश्यकता महसूस होनी चाहिए. इसे विकास की जीत बताया जा रहा है. कुशल प्रशासक-द्वय नीतीश कुमार और सुशील मोदी की जीत. इसी दृष्टि से यदि गुजरात की संतुलित एवं जनहित परक नीतियों के निर्धारक नरेन्द्र मोदी की उपलब्धियों का बिना पूर्वाग्रहों के मूल्यांकन किया जाये तो वह भी विकास की ही जीत रही है. शीशे की तरह से स्पष्ट हो रहा है भारत की जनता अब क्या चाहती है.